Bjørn Erik Rasch

Bjørn Erik Rasch (født 1953) er en norsk statsviter som er professor i statsvitenskap ved Universitetet i Oslo.

Karriere

Han er utdannet ved Universitetet i Oslo, der han ble cand.polit i 1982. Han var deretter stipendiat (1983–1987) og forsker (1987–1990) ved Universitetet i Oslo, og forsker ved Institutt for samfunnsforskning (1990–1994). Han ble professor i statsvitenskap ved Universitetet i Oslo i 1994. Han var prodekan ved Det samfunnsvitenskapelige fakultet 2012–2015, leder for det sentrale valgstyret ved Universitetet i Oslo 2018–2019 og ble i 2019 valgt til instituttleder ved Institutt for statsvitenskap for valgperioden 2020–2023.

Han er tidligere medredaktør for Norsk Statsvitenskapelig Tidsskrift. Rasch har vært gjesteforsker ved University of California, San Diego, Harvard University, Columbia University og Sciences Po.

I 2012 ble han valgt inn i Det Norske Videnskaps-Akademi i gruppe for samfunnsfag.dnva.no DNVA-medlemmer

Rasch er far til to døtre, bl.a. danseren Benedicte Rasch.

 Bibliografi 
 Bjørn Erik Rasch (red.): Symbolpolitikk og parlamentarisk styring. Oslo: Universitetsforlaget, 1993. 
 Bjørn Erik Rasch: «Positiv og normativ politisk analyse: Om det egenartede ved statsvitenskapelig analyse og utfordringen fra økonomiske teorier om politikk» I: Statsvetenskaplig Tidskrift (Lund) 1987: 3. 
 Bjørn Erik Rasch, Demokrati – ideer og organisering. Bergen: Fagbokforlaget, 2000. 
 Bjørn Erik Rasch, Janne Haaland Matlary og Per Kristen Mydske, red. Spillet om Irak. Oslo: Abstrakt forlag, 2003. 
 Bjørn Erik Rasch, Kampen om regjeringsmakten. Norsk parlamentarisme i europeisk perspektiv. Bergen: Fagbokforlaget, 2004. 
 Knut Midgaard og Bjørn Erik Rasch, red. Demokrati: vilkår og virkninger. Bergen: Fagbokforlaget, 2004. 
 Bjørn Erik Rasch, red. Islamistisk terrorisme. Oslo: Abstrakt forlag, 2005.

 Referanser 

 Eksterne lenker 
 Profil hos UiO  
 Mer om Rasch hos UiO

Kategori:Professorer ved Universitetet i Oslo
Kategori:Personer tilknyttet Institutt for samfunnsforskning
Kategori:Personer tilknyttet Harvard
Kategori:Personer tilknyttet Columbia University
Kategori:Norske statsvitere